Legal Document

Category: 1718

Text:
11. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 222/33 της 21 Φεβρ./20 Μαρτ.  1985 (ΦΕΚ Β΄ 148) Τροποποίηση κοινής υπουργικής απόφασης σχετικά με την ίδρυση Περιφερειακών Αγορών. Έχοντας υπόψη: 1.Το Ν.Δ. 215/73 «Περί Τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών Αυτών». 2.Την 294704/5471/20.6.83 Κοινή Υπουργική Απόφαση όπως τροποποιήθηκε με την 316677/7957/24.7.84. 3.Την ανάγκη εύρυθμης προώθησης του προγράμματος των Περιφερειακών Αγορών, αποφασίζουμε: Α.Ως τόποι ίδρυσης Περιφερειακών Αγορών (Π.Α.) καθορίζονται οι εξής: 1.Ηράκλειο Κρήτης, 2.Χανιά Κρήτης, 3.Τίρυνθα Αργολίδας, 4.Τρίπολη Αρκαδίας, 5.Λάππα Αχαΐας, 6.Ισθμία Κορίνθου, 7.Θήβα Βοιωτίας, 8.Φιλιππιάδα Πρεβέζης, 9.Βόλος Μαγνησίας, 10.Μελισσοχώρι Λάρισας, 11.Κουλούρα Ημαθίας, 12.Σκύδρα Πέλλας, 13.Λαγκαδά Θεσ/νίκης και 14.Ν.Καρβάλη Καβάλας. Β.Φορέας και κύριος των έργων όλων των Π.Α., ορίζεται η τριτοβάθμια συνεταιριστική οργάνωση, Κοινοπραξία Ενώσεων Γεωργικών Συν/σμών Διαχείρισης Νωπών (ΣΚΟΠ). Η δραστηριότητα αυτή περιλαμβάνεται και στο Καταστατικό της ΣΚΟΠ. Ο τρόπος οργάνωσης, διοίκησης και διαχείρισης του Συντονιστικού οργάνου και της κάθε μιας Π.Α. θα καθορισθεί με νεώτερη απόφασή μας. Γ.Οι βασικές φάσεις ίδρυσης των Π.Α. εγκρίνονται από τον Υπουργό Γεωργίας. Στα πλαίσια της αρμοδιότητάς της, στα θέματα προσωρινής διοίκησης των Π.Α., η ΕΕΠΑ: Σελ. 88,464(α) Τεύχος Ζ102-Σελ. 40 1.Παρακολουθεί και ελέγχει το πρόγραμμα έργων και τη διαχείριση των πιστώσεων που διατίθενται από το Δημόσιο, στο Φορέα των Π.Α., σε όλες τις φάσεις μέχρι την οριστική λειτουργία των Π.Α. 2.Συμμετέχει με ένα ή περισσότερα μέλη της, που ορίζει ο Υπουργός Γεωργίας σε όργανα που δημιουργούνται από το Φορέα των Π.Α. στην ανάθεση μελετών, δημοπρατήσεις, προμήθειες κ.λπ. Δ.Η σύνθεση της ΕΕΠΑ τροποποιείται ως εξής: (Ορίζονται δύο νέα μέλη). Ε.Οι όροι της παρούσας απόφασης θα αναφέρονται στις συμβάσεις με τρίτους, στο πλαίσιο του προγράμματος των Π.Α., στις οποίες συμμετέχει ο Φορέας, οριζομένου, στις συμβάσεις, ότι αποτελούν αναπόσπαστο στοιχείο αυτών. Στις συμβάσεις αυτές, δύναται να μετέχει ως εκ τρίτου συμβαλλόμενος ο Υπουργός Γεωργίας ή απ’ αυτόν εξουσιοδοτούμενο άτομο. Ζ.Η διάρκεια λειτουργίας της ΕΕΠΑ ανανεώνεται μέχρι και έξι μήνες μετά τη λειτουργία των Περιφερειακών Αγορών. 5.Β.ε.11 Αγορές Αγροτικών Προϊόντων